CELEX: 32014R0834
Language: et
Date: 2014-07-22 00:00:00
Title: Komisjoni rakendusmäärus (EL) nr 834/2014, 22. juuli 2014 , milles sätestatakse ühise põllumajanduspoliitika ühise seire- ja hindamisraamistiku kohaldamise eeskirjad

1.8.2014   
            
            
               ET
            
            
               Euroopa Liidu Teataja
            
            
               L 230/1
            
         KOMISJONI RAKENDUSMÄÄRUS (EL) nr 834/2014,
   22. juuli 2014,
   milles sätestatakse ühise põllumajanduspoliitika ühise seire- ja hindamisraamistiku kohaldamise eeskirjad
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 110 lõikeid 2 ja 4,
   ning arvestades järgmist:
   
               (1)
            
            
               Määrusega (EL) nr 1306/2013 on ühise põllumajanduspoliitika (ÜPP) tulemuslikkuse mõõtmiseks ette nähtud ühine seire- ja hindamisraamistik. Kõnealuse raamistiku kohaldamiseks on vaja kehtestada eeskirjad, millega tagatakse ÜPP eesmärke silmas pidades tehtud edusammude ning poliitika enda tulemuslikkuse ja tõhususe põhjalik ja korrapärane hindamine. Selleks et liikmesriikidel ja komisjonil oleks võimalik kehtestada pideva seire ja hindamise raamistik, tuleks määrata kindlaks määruse (EL) nr 1306/2013 artikli 110 lõikes 2 osutatud ühiste näitajate kogum.
            
         
               (2)
            
            
               Need näitajad peaksid olema seotud ÜPP ülesehituse ja eesmärkidega ning põhinema mõõdetavatel elementidel. Seepärast tuleks kehtestada eri liiki näitajad, et ÜPPd oleks võimalik hinnata eri tasanditel. Mõjunäitajad peaksid peegeldama ÜPP ühiseid põhieesmärke, nagu on kindlaks määratud määruse (EL) nr 1306/2013 artikli 110 lõikes 2. Iga sellise ühise põhieesmärgi puhul võib kindlaks määrata eri eesmärgid, mille kohta on vaja kehtestada tulemusnäitajad. Sellised erieesmärgid hõlmavad põllumajandusliku majapidamise tulu ja selle muutumist, põllumajandussektori konkurentsivõime suurendamist, turu stabiilsust, tarbijate ootusi, avalike hüvede ja keskkonnahoiu tagamist, kliimamuutuste mõju leevendamist ja kliimamuutustega kohanemist ning mitmekesise põllumajanduse säilitamist, samuti kuuluvad kõnealuste eesmärkide hulka Euroopa Maaelu Arengu Põllumajandusfondi (EAFRD) erieesmärgid, täpsemalt liidus maaelu arengu kohta seatud prioriteedid. Peale selle tuleks ÜPP vahendite tegeliku rakendamise seirel võtta aluseks väljundnäitajad, mis võimaldavad jälgida ÜPP toimimise taset.
            
         
               (3)
            
            
               On oluline tagada, et liikmesriigid ja komisjon saaksid seire- ja hindamisraamistikku kasutada tõhusalt ja vajalikul ajal. Seepärast tuleks ette näha, et liikmesriigid saadavad ÜPP seireks ja hindamiseks vajaliku teabe asjakohaste määrustega kehtestatud tähtaegade jooksul. Selleks et vältida tarbetut halduskoormust, peaks komisjon võimalikult palju kasutama juba tema käsutuses olevat teavet.
            
         
               (4)
            
            
               Käesoleva määrusega ettenähtud meetmed on kooskõlas põllumajandusfondide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Näitajad
   Näitajad, mille abil on võimalik hinnata ühise põllumajanduspoliitika (ÜPP) edusamme, tulemuslikkust ja tõhusust määruse (EL) nr 1306/2013 artikli 110 lõikes 2 osutatud eesmärkidest lähtuvalt, on mõõdetavad. Nende näitajate hulka kuuluvad:
   
               a)
            
            
               käesoleva määruse lisa 1. jaos kindlaks määratud mõjunäitajad, mis kajastavad valdkondi, mida ÜPP eeldatavasti mõjutab;
            
         
               b)
            
            
               käesoleva määruse lisa 2. jaos kindlaks määratud tulemusnäitajad, mis kajastavad põhilisi saavutusi seoses järgmiste õigusaktidega:
               
                           i)
                        
                        
                           Euroopa Parlamendi ja nõukogu määrus (EL) nr 1305/2013 (2);
                        
                     
                           ii)
                        
                        
                           määrus (EL) nr 1306/2013;
                        
                     
                           iii)
                        
                        
                           Euroopa Parlamendi ja nõukogu määrus (EL) nr 1307/2013 (3) ning
                        
                     
                           iv)
                        
                        
                           Euroopa Parlamendi ja nõukogu määrus (EL) nr 1308/2013 (4);
                        
                     
         
               c)
            
            
               käesoleva määruse lisa 3. jaos kindlaks määratud väljundnäitajad, mis kajastavad vastavate ÜPP vahendite rakendamist;
            
         
               d)
            
            
               käesoleva määruse lisa 4. jaos kindlaks määratud taustnäitajad, mis kajastavad ÜPP rakendamist, sellekohaseid edusamme ja ÜPP tulemuslikkust mõjutada võivate üldiste taustsuundumuste asjakohaseid aspekte.
            
         Euroopa Maaelu Arengu Põllumajandusfondi (EAFRD) poolseks seireks ja hindamiseks vajalikud tulemus-, väljund- ja taustnäitajad on kindlaks määratud komisjoni rakendusmääruses (EL) nr 808/2014 (5).
   Artikkel 2
   Teabe esitamine
   1.   Liikmesriigid esitavad komisjonile ÜPP tulemuslikkuse seireks ja hindamiseks vajaliku teabe selliste tähtaegade jooksul, mis on ÜPP vahendite toimimisest aru andmise ja sellekohaste teadete esitamise kohta kehtestatud määrustega (EL) nr 1305/2013, (EL) nr 1306/2013, (EL) nr 1307/2013 ja (EL) nr 1308/2013. Kõnealune teave peab olema täpne ja usaldusväärne.
   2.   Ühise seire- ja hindamisraamistiku kohaldamisel kasutab komisjon võimalikult palju järgmist teavet, mille liikmesriigid on juba teinud kättesaadavaks olemasolevate teabevahetusvõimaluste kaudu:
   
               a)
            
            
               teave, teated ja aruanded, mis on tehtud komisjonile kättesaadavaks seoses ÜPP raames kohaldatavate vahendite ja asjakohaste liidu õigusaktide rakendamisega;
            
         
               b)
            
            
               teave, mis on tehtud komisjonile kättesaadavaks raamatupidamisarvestuse kontrollimiseks ja heakskiitmiseks;
            
         
               c)
            
            
               Eurostatile esitatud teave.
            
         Artikkel 3
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. juuli 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 347, 20.12.2013, lk 549.
   
      (2)  Euroopa Parlamendi ja nõukogu määrus (EL) nr 1305/2013, 17. detsember 2013, Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487).
   
      (3)  Euroopa Parlamendi ja nõukogu määrus (EL) nr 1307/2013, 17. detsember 2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).
   
      (4)  Euroopa Parlamendi ja nõukogu määrus (EL) nr 1308/2013, 17. detsember 2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
   
      (5)  Komisjoni rakendusmäärus (EL) nr 808/2014, 17. juuli 2014, milles sätestatakse Euroopa Parlamendi ja nõukogu määruse (EL) nr 1305/2013 (Euroopa Maaelu Arengu Põllumajandusfondist (EAFRD) antavate maaelu arengu toetuste kohta) rakenduseeskirjad (ELT L 227, 31.7.2014, lk 18).
   
      LISA
      ÜPP ühise seire- ja hindamisraamistiku näitajad
      1.   Artikli 1 esimese lõigu punktis a osutatud mõjunäitajad
      
      
                  1.
               
               
                  Põllumajanduslik ettevõtjatulu
               
            
                  2.
               
               
                  Põllumajanduslik faktortulu
               
            
                  3.
               
               
                  Põllumajanduse kogutootlikkus
               
            
                  4.
               
               
                  Toorainehindade varieerumine ELis
               
            
                  5.
               
               
                  Toiduainete tarbijahindade arengusuundumus
               
            
                  6.
               
               
                  Põllumajanduskaubanduse bilanss
               
            
                  7.
               
               
                  Põllumajandusest pärit heide
               
            
                  8.
               
               
                  Põllumajandusmaa linnustiku indeks
               
            
                  9.
               
               
                  Suure loodusväärtusega põllumajandustootmine
               
            
                  10.
               
               
                  Veevõtt põllumajanduses
               
            
                  11.
               
               
                  Vee kvaliteet
               
            
                  12.
               
               
                  Mulla orgaaniline aine põllumaal
               
            
                  13.
               
               
                  Mulla vee-erosioon
               
            
                  14.
               
               
                  Maapiirkondade tööhõive määr
               
            
                  15.
               
               
                  Maapiirkondade vaesuse määr
               
            
                  16.
               
               
                  Maapiirkondade loodav SKP ühe inimese kohta
               
            2.   Artikli 1 esimese lõigu punktis b osutatud tulemusnäitajad
      
      
                  1.
               
               
                  Otsetoetuse osakaal põllumajandustulus
               
            
                  2.
               
               
                  Põllumajandusliku majapidamise tulu varieerumine
                  
                              —
                           
                           
                              põllumajandusliku tootmise viisi järgi
                           
                        
                              —
                           
                           
                              põllumajandusliku majapidamise suuruse järgi
                           
                        
            
                  3.
               
               
                  Toiduahela esmatootjate saadav lisandväärtus
               
            
                  4.
               
               
                  ELi põllumajanduslik eksport
                  
                              —
                           
                           
                              ELi põllumajandusliku ekspordi osakaal ülemaailmses ekspordis
                           
                        
                              —
                           
                           
                              lõpptoodete osakaal ELi põllumajanduslikus ekspordis
                           
                        
            
                  5.
               
               
                  Riiklik sekkumine: sekkumislattu võetud toodete protsentuaalne maht kogu ELi toodangus
               
            
                  6.
               
               
                  Eraladustamine: eraladustamisele võetud toodete protsentuaalne maht kogu ELi toodangus
               
            
                  7.
               
               
                  Eksporditoetused: eksporditoetustega eksporditud toodete protsentuaalne maht kogu ELi toodangus
               
            
                  8.
               
               
                  ELi toorainehinnad võrreldes maailmahindadega (toodete kaupa)
               
            
                  9.
               
               
                  ELi kvaliteedikavade alusel korraldatava tootmise väärtus võrreldes põllumajandusliku ja toiduainete tootmise koguväärtusega
               
            
                  10.
               
               
                  Mahepõllumajanduse tähtsus
                  
                              —
                           
                           
                              mahepõllumajandusliku maa osa kogu kasutatavast põllumajandusmaast
                           
                        
                              —
                           
                           
                              mahepõllumajanduslike kariloomade osa kõigist kariloomadest
                           
                        
            
                  11.
               
               
                  Põllukultuuride mitmekesisus
                  
                              —
                           
                           
                              põllumajanduslike majapidamiste tasandil (põllumajanduslike majapidamiste arv põllumajanduskultuuride arvu ja suuruse kaupa)
                           
                        
                              —
                           
                           
                              piirkonnas
                           
                        
            
                  12.
               
               
                  Rohumaa osakaal kogu kasutatavas põllumajandusmaas
               
            
                  13.
               
               
                  Ökoloogilise kasutuseesmärgiga maa-ala osakaal põllumajandusmaas
               
            
                  14.
               
               
                  Keskkonnasäästlikumaks muutmise tavadega hõlmatud maa osakaal
               
            
                  15.
               
               
                  Põllumajandusmuldadest pärit kasvuhoonegaaside netoheide
               
            
                  16.
               
               
                  Struktuurne mitmekesisus
                  
                              —
                           
                           
                              absoluutväärtuses
                           
                        
                              —
                           
                           
                              suhtelistes väärtuses
                           
                        
            
                  17.
               
               
                  Rakendusmääruses (EL) nr 808/2014 kindlaks määratud täiendavad tulemusnäitajad.
               
            3.   Artikli 1 esimese lõigu punktis c osutatud väljundnäitajad
      
      
         Otsetoetused
      
      
         Põhitoetuskava
      
      
                  —
               
               
                  Põllumajandustootjate arv
               
            
                  —
               
               
                  Hektarite arv
               
            
         Ühtse pindalatoetuse kava
      
      
                  —
               
               
                  Põllumajandustootjate arv
               
            
                  —
               
               
                  Hektarite arv
               
            
         Riiklik üleminekutoetus
      
      
                  —
               
               
                  Põllumajandustootjate arv
               
            
                  —
               
               
                  Riiklikku üleminekutoetust saavate üksuste arv (hektarid/loomad/muu)
               
            
         Ümberjaotav toetus
      
      
                  —
               
               
                  Põllumajandustootjate arv
               
            
                  —
               
               
                  Hektarite arv
               
            
         Keskkonnasäästlikumaks muutmine
      
      
                  —
               
               
                  Nende põllumajandustootjate arv, kes peavad kohaldama vähemalt üht keskkonnasäästlikumaks muutmise kohustust
               
            
                  —
               
               
                  Kõnealuste põllumajandustootjate deklareeritud hektarite arv
               
            
         Vabastused keskkonnasäästlikumaks muutmise kohustustest
      
      
                  —
               
               
                  Kohustustest vabastatud põllumajandustootjate arv: mahepõllumajandustootjad/põllumajanduskultuuride mitmekesistamise kohustusest vabastatud põllumajandustootjad/ökoloogilise kasutuseesmärgiga maa-ala rajamise kohustusest vabastatud tootjad
               
            
                  —
               
               
                  Põllumajandustootjate deklareeritud hektarite arv (mahepõllumajandustootjad/põllumajanduskultuuride mitmekesistamise kohustusest vabastatud põllumajandustootjad/ökoloogilise kasutuseesmärgiga maa-ala rajamise kohustusest vabastatud tootjad)
               
            
         Põllumajanduskultuuride mitmekesistamine
      
      
                  —
               
               
                  Põllumajanduskultuuride mitmekesistamise kohustusega hõlmatud põllumajandustootjate arv (kaks põllumajanduskultuuri; kolm põllumajanduskultuuri)
               
            
                  —
               
               
                  Põllumajanduskultuuride mitmekesistamise kohustusega hõlmatud põllumajandustootjate deklareeritud põllumaahektarite arv (kaks põllumajanduskultuuri; kolm põllumajanduskultuuri)
               
            
         Püsirohumaa
      
      
                  —
               
               
                  Selliste põllumajandustootjate arv, kellel on püsirohumaana arvestatav rohumaa
               
            
                  —
               
               
                  Põllumajandustootjate poolt püsirohumaana deklareeritud hektarite arv
               
            
                  —
               
               
                  Püsirohumaaga põllumajandustootjate arv kindlaksmääratud keskkonnatundlikes piirkondades
               
            
                  —
               
               
                  Selliste põllumajandustootjate deklareeritud keskkonnatundliku püsirohumaa hektarite arv
               
            
                  —
               
               
                  Keskkonnatundlikuna määratud püsirohumaa hektarite arv (kokku)
               
            
         Ökoloogilise kasutuseesmärgiga maa-ala
      
      
                  —
               
               
                  Ökoloogilise kasutuseesmärgiga maa-ala rajamise kohustustega hõlmatud põllumajandustootjate arv
               
            
                  —
               
               
                  Ökoloogilise kasutuseesmärgiga maa-ala rajamise kohustustega hõlmatud põllumajandustootjate deklareeritud põllumaahektarite arv
               
            
                  —
               
               
                  Põllumajandustootjate poolt ökoloogilise kasutuseesmärgiga maa-alana deklareeritud hektarite arv ökoloogilise kasutuseesmärgiga maa liikide kaupa
               
            
         Samaväärsus
      
      
                  —
               
               
                  Samaväärsete meetmete (sertifitseerimiskavad või põllumajanduse keskkonna- ja kliimameetmed) kohaldamist taotlevate põllumajandustootjate arv
               
            
                  —
               
               
                  Samaväärseid meetmeid (sertifitseerimiskavad või põllumajanduse keskkonna- ja kliimameetmed) rakendavate põllumajandustootjate deklareeritud hektarite arv
               
            
         Noorte põllumajandustootjate toetus
      
      
                  —
               
               
                  Põllumajandustootjate arv
               
            
                  —
               
               
                  Hektarite arv
               
            
         Põllumajanduslike väiketootjate kava
      
      
                  —
               
               
                  Põllumajandustootjate arv
               
            
                  —
               
               
                  Hektarite arv
               
            
         Vabatahtlik tootmiskohustusega seotud toetus
      
      
                  —
               
               
                  Tootmiskohustusega seotud vabatahtliku toetuse saajate arv (sektorite kaupa)
               
            
                  —
               
               
                  Toetuskõlblikud üksused (hektarite/loomade arv sektorite kaupa)
               
            
                  —
               
               
                  Hektarite arv
               
            
                  —
               
               
                  Loomade arv
               
            
         Looduslikust eripärast tingitud piirangutega alade toetus
      
      
                  —
               
               
                  Põllumeeste arv
               
            
                  —
               
               
                  Hektarite arv
               
            
         Puuvillasektori riiklikud kavad
      
      
                  —
               
               
                  Põllumajandustootjate arv
               
            
                  —
               
               
                  Hektarite arv
               
            
         Turumeetmed
      
      
         Riiklik sekkumine
      
      
                  —
               
               
                  Maht
               
            
                  —
               
               
                  Kestus
               
            
         Eraladustamine
      
      
                  —
               
               
                  Maht
               
            
                  —
               
               
                  Kestus
               
            
         Eksporditoetused
      
      
                  —
               
               
                  Eksporditoetustega eksporditud toodete maht
               
            
         Erakorralised toetusmeetmed
      
      
                  —
               
               
                  [vastavalt asjaoludele]
               
            
         Tootjaorganisatsioonid
      
      
                  —
               
               
                  Tootjaorganisatsioonide ja tootjaorganisatsioonide ühenduste turustatud toodangu protsentuaalne osakaal
               
            
         Koolikavad
      
      
                  —
               
               
                  Koolipiimakavaga hõlmatud lõplike toetusesaajate arv
               
            
                  —
               
               
                  Koolidele puuvilja jagamise kavaga hõlmatud lõplike toetusesaajate arv
               
            
         Veinisektor
      
      
                  —
               
               
                  Viinapuude uusistutuste hektarite arv
               
            
                  —
               
               
                  Ümberkujundatud viinamarjaistanduste hektarite arv
               
            
                  —
               
               
                  Veinisektorit hõlmavate müügiedendusprojektide arv
               
            
                  —
               
               
                  Investeerimisprojektide ja uuendusmeetmete arv
               
            
         Horisontaalküsimused
      
      
         Nõuetele vastavus
      
      
                  —
               
               
                  Nõuetele vastavuse kohustusega hõlmatud hektarite arv
               
            
                  —
               
               
                  ÜPP raames nõuetele vastavuse kohustusega seotud maksete osakaal
               
            
         Kvaliteedipoliitika
      
      
                  —
               
               
                  Veinisektori geograafilised tähised
               
            
                  —
               
               
                  Uute kaitstud päritolunimetuste, kaitstud geograafiliste tähiste ja sektori poolt garanteeritud traditsiooniliste eritunnuste arv
               
            
         Mahepõllumajandus
      
      
                  —
               
               
                  Hektarite arv (kokku ja üleminekuetapis olev maa)
               
            
                  —
               
               
                  Sertifitseeritud ja registreeritud mahepõllumajandustootjate arv
               
            
         Müügiedenduspoliitika
      
      
                  —
               
               
                  Programmide arv (ELis ja väljaspool ELi)
               
            
                  —
               
               
                  Uute ettepanekuid tegevate organisatsioonide arv
               
            
         Põllumajanduslike majapidamiste nõustamise süsteem
      
      
                  —
               
               
                  Nõustatavate põllumajandustootjate arv
               
            
         Maaelu areng
      
      Rakendusmääruses (EL) nr 808/2014 kindlaks määratud väljundnäitajad.
      4.   Artikli 1 esimese lõigu punktis d osutatud taustnäitajad
      
      Rakendusmääruses (EL) nr 808/2014 kindlaks määratud näitajad.